Document ID: 32000R2314

Uredba Sveta (ES) št. 2314/2000
z dne 17. oktobra 2000
o spremembi Uredbe (ES) št. 763/2000 o razširitvi dokončnih protidampinških dajatev, uvedenih z Uredbo (ES) št. 584/96 na uvoz nekaterih železnih in jeklenih fitingov za cevi s poreklom iz Ljudske republike Kitajske, na uvoz nekaterih železnih in jeklenih fitingov za cevi, poslanih iz Tajvana in deklariranih, kot da so po poreklu iz Tajvana ali ne, in o zaključku preiskave v zvezi z uvozom od treh tajvanskih izvoznikov
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti [1],
ob upoštevanja predloga Komisije, posredovanega po posvetovanju s Svetovalnim odborom,
ob upoštevanju naslednjega:
(1) Uredba (ES) št. 763/2000 [2] je razširila 58,6 % dokončne protidampinške dajatve, uvedene z Uredbo (ES) št. 584/96 [3] na uvoz istih izdelkov, poslanih iz Tajvana in deklariranih, kot da so po poreklu iz Tajvana ali ne, razen izdelkov, ki jih proizvajajo in izvažajo trije zadevni sodelujoči tajvanski izvozniki.
(2) Stalna praksa ustanov Skupnosti je, da sprejemajo različne protidampinške ukrepe za blago, ki ga proizvajajo različna podjetja.
(3) Člen 1 Uredbe (ES) št. 763/2000 določa, da so razširitve dajatev oproščeni le izdelki, ki jih proizvajajo in neposredno prodajajo v Skupnost trije zadevni sodelujoči tajvanski izvozniki.
(4) Na podlagi ugotovitev zadevne preiskave, se zdi primerno, da oprostitev zajame vso izvozno prodajo izdelka zadevnih proizvajalcev izvoznikov, neposredno ali prek trgovca posrednika.
(5) Zgoraj navedeni člen 1 je torej treba spremeniti tako, da oprostitev velja za izdelke treh sodelujočih tajvanskih proizvajalcev, ne glede na identiteto trgovca, ki je odgovoren za izvoz blaga v Skupnost -
JE SPREJEL NASLEDNJO UREDBO:
Člen 1
"1. Dokončne protidampinške dajatve, uvedene z Uredbo (ES) št. 584/96 na uvoz nekaterih železnih in jeklenih fitingov za cevi, ki spadajo pod oznake KN ex73079311 (oznaka TARIC 7307931190), ex73079319 (oznaka TARIC 7307931990), ex73079930 (oznaka TARIC 7307993091) in ex73079990 (oznaka TARIC 7307999091) in so po poreklu iz Ljudske republike Kitajske, se s tem razširijo na uvoz istih fitingov, poslanih iz Tajvana (ne glede na to, ali so deklarirani, kot da so po poreklu iz Tajvana ali ne) (dodatna oznaka TARIC A 999), z izjemo izdelkov Chup Hsin Enterprise Co. Ltd, Kaoh-siung (Tajvan) (dodatna oznaka TARIC A 098), Rigid Industries Co. Ltd, Kaohsiung (Tajvan) (dodatna oznaka TARIC A 099) in Niang Hong Pipe Fittings Co. Ltd, Kaohsiung (Tajvan) (dodatna oznaka TARIC A 100).
2. Dajatve, razširjene z odstavkom 1, se poberejo na uvoz, registriran v skladu s členom 2 Uredbe (ES) št. 1683/1999 in členoma 13(3) in 14(5) Uredbe (ES) št. 384/96, z izjemo izdelkov podjetij, ki so navedena v odstavku 1."
Člen 2
Ta uredba začne veljati dan po objavi v Uradnem listu Evropskih skupnosti.
Uporablja se z veljavnostjo od 15. aprila 2000.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 17. oktobra 2000

Labels: 1
3
4
18